Blíži sa ďalší ročník Speleomítingu. A tak ako v článku Zopár slov k príspevkom na Speleomítingu, aj teraz Vás chcem požiadať o kvalitné príspevky. Prečítajte si, prosím, znovu tento môj článok, uverejnený v Spravodaji SSS 4/2011. V poslednom čase sa viac našich jaskyniarov kriticky vyjadrilo o úrovni niektorých príspevkov, ktoré sledovali na minulých ročníkoch Speleomítingu, a poukázali na to, že v konečnom dôsledku sa tým znižuje úroveň celého podujatia. Bola by to naozaj škoda. Veď za 22 rokov by to malo byť práve naopak. Mali by sme sa za tie roky už poučiť z chýb svojich či z chýb druhých. Preto znovu opakujem: žiaden príspevok nemôže byť dlhší ako 15, maximálne 20 minút.
Tieto odporúčania vyplynuli z praktických skúseností redakcie a najčastejších problémov pri spracúvaní príspevkov. Ich dodržanie už v priebehu tvorby príspevku umožní operatívnejšie zaradenie príspevku a jeho jednoduchšie spracovanie bez nutnosti zbytočných opráv. Dôraz treba klásť najmä na parametre obrázkov a máp, opravy nevyhovujúcich nie sú v redakcii možné, prepracovanie musí urobiť autor. Príspevky, ktoré nebudú v súlade s týmito požiadavkami, nebudú vyradené z publikovania, ich spracovanie je však oveľa zložitejšie a časovo náročnejšie. Odporúčania nie sú zložité, väčšina sa dá jednoducho dodržať a uľahčiť tak prácu redakcii. Za porozumenie a pozorné preštudovanie vopred ďakujem. Texty: Píšte v textovom editore MS Word, nepoužívajte prechod na nový
Prvý Speleomíting Slovenskej speleologickej spoločnosti vo Svite sa konal v dňoch 23 – 24. novembra 1991 v hoteli Mladosť. Hlavným organizátorom bola členka SSS Oľga Turócziová a výbor SSS. Zúčastnilo sa ho celkom 84 členov z 26 OS. Cieľom Speleomítingu bolo dať príležitosť členom OS prezentovať výsledky svojej činnosti širokej jaskyniarskej verejnosti. Vzájomná výmena skúseností, poučenie sa od vynikajúcich jedincov i od OS.